Το **iOS 4** είναι η τέταρτη έκδοση του λειτουργικού συστήματος iOS της Apple και είναι διάδοχος του iPhone OS 3. Το λειτουργικό σύστημα παρουσιάστηκε στο Παγκόσμιο Συνέδριο Προγραμματιστών της Apple (WWDC10) στις 7 Ιουνίου 2010 και κυκλοφόρησε στις 21 Ιουνίου 2010. Το iOS 4 ήταν η πρώτη έκδοση του λειτουργικού, η οποία είχε ονομαστεί εξαρχής "iOS" αντί για "iPhone OS". Διαδέχτηκε από το iOS 5 στις 12 Οκτωβρίου 2011.

Το iOS 4 εισήγαγε φακέλους στην Οθόνη Αφετηρίας, αυξάνοντας σημαντικά τον μέγιστο αριθμό εφαρμογών που μπορούσαν να εμφανιστούν στην Οθόνη Αφετηρίας. Επίσης, έγινε δυνατή η αλλαγή της ταπετσαρίας (μόνο σε τελευταία μοντέλα, λόγω αυξημένων απαιτήσεων απόδοσης). Στο λειτουργικό σύστημα προστέθηκε και η δυνατότητα του multitasking, επιτρέποντας σε εφαρμογές κλήσεων μέσω ίντερνετ, τοποθεσίας και αναπαραγωγής ήχων, να λειτουργούν στο background, ενώ μια παρόμοια αλλά πιο περιορισμένη τεχνολογία με όνομα "Fast App Switching" επέτρεπε σε οποιαδήποτε εφαρμογή να παραμένει ανενεργή στο παρασκήνιο, ενώ οι χρήστες χρησιμοποιούσαν άλλες εφαρμογές. Το iOS 4 εισήγαγε, επίσης, μια λειτουργία ορθογραφικού ελέγχου σε όλο το λειτουργικό, προσέθεσε την εφαρμογή *iBooks* σε συσκευές iPhone, ρύθμισε την εφαρμογή Mail, ώστε να εμφανίζει στον ίδιο φάκελο εισερχομένων, mail από διαφορετικούς παρόχους email. Επιπλέον, προσέθεσε τις εφαρμογές *Game Center* και *FaceTime* για βιντεοκλήσεις.

Το iOS 4 προκάλεσε αρκετά προβλήματα απόδοσης και μπαταρίας στα iPhone 3G, με την Apple να ερευνά το θέμα και να υπόσχεται διορθώσεις με μελλοντικές ενημερώσεις. Ωστόσο, η εταιρία έγινε θύμα μήνυσης από δυσαρεστημένο χρήστη, λόγω των προβλημάτων. Περίπου ταυτόχρονα, η κυκλοφορία του νέου iPhone 4 και τα προβλήματα με την κεραία του, οδήγησαν την Apple σε αποτυχημένες προσπάθειες διόρθωσης των προβλημάτων με ενημερώσεις του λογισμικού.

Ιστορία
-------

### Παρουσίαση και αρχική κυκλοφορία

Το iOS 4 παρουσιάστηκε στο Παγκόσμιο Συνέδριο Προγραμματιστών της Apple (WWDC10) στις 7 Ιουνίου 2010. Ήταν η πρώτη έκδοση του λειτουργικού, η οποία είχε ονομαστεί εξαρχής "iOS" αντί για "iPhone OS".

Το iOS 4 κυκλοφόρησε στο ευρύ κοινό στις 21 Ιουνίου 2010.

### Ενημερώσεις

#### 4.0.1 (8A306)

Το iOS 4.0.1 κυκλοφόρησε στις 15 Ιουλίου 2010, ως η πρώτη ενημέρωση του iOS 4. Η ενημέρωση άλλαξε τη μέθοδο με την οποία υπολογιζόταν η ένταση του σήματος κινητής τηλεφωνίας για μεγαλύτερη ακρίβεια.

#### 4.0.2 (8A400)

Το iOS 4.0.2 κυκλοφόρησε στις 11 Αυγούστου 2010, με μια διόρθωση για τρύπα ασφαλείας η οποία εκμεταλλευόταν ορισμένες αδυναμίες ασφαλείας του τύπου αρχείων PDF.

#### 4.1 (8B117)

Το iOS 4.1 κυκλοφόρησε στις 8 Σεπτεμβρίου 2010. Η ενημέρωση περιλάμβανε την τεχνολογία Υψηλού Δυναμικού Εύρους (HDR) για καλύτερη ποιότητα φωτογραφιών με το iPhone 4, προσέθεσε την εφαρμογή *Game Center* και τη δυνατότητα για ανέβασμα βίντεο υψηλής ευκρίνειας (HD), που δημιουργήθηκαν με το iPhone 4, στο YouTube και στο MobileMe. Επιπλέον, διόρθωσε προβλήματα και βελτίωσε την απόδοση.

#### 4.2.1 (8C148 / 8C148a)

Το iOS 4.2.1 κυκλοφόρησε στις 22 Νοεμβρίου 2010. Ήταν η πρώτη έκδοση η οποία έφερε στο iPad, όλα τα μεγάλα χαρακτηριστικά που αρχικά είχαν εισαχθεί στα iPhone. Παρότι το iOS 4.2 είχε αρχικά κυκλοφορήσει στους προγραμματιστές για beta testing, ανακαλύφθηκε μεγάλος αριθμός προβλημάτων, με αποτέλεσμα το iOS 4.2 να αντικατασταθεί από το iOS 4.2.1 στην τελική κυκλοφορία.

#### 4.2.5 (8E128)

Το iOS 4.2.5 ανακοινώθηκε στις 11 Ιανουαρίου 2011, προσθέτοντας αποκλειστική υποστήριξη για προσωπικό hotspot στην CDMA έκδοση του iPhone 4.

#### 4.2.6 (8Ε200)

Το iOS 4.2.6 κυκλοφόρησε στις 31 Ιανουαρίου 2011, αποκλειστικά για το CDMA iPhone 4. Περιλάμβανε διορθώσεις προβλημάτων για το προσωπικό hotspot.

#### 4.3 (8F190 / 8F191)

Το iOS 4.3 κυκλοφόρησε στις 4 Μαρτίου 2011. Περιλάμβανε τη δυνατότητα προσωπικού hotspot για όλες τις συσκευές iPhone 4, τη δυνατότητα "οικιακής κοινοποίησης" στο iTunes, βελτιώσεις στο AirPlay καθώς και διορθώσεις προβλημάτων.

#### 4.3.1 (8G4)

Το iOS 4.3.1 κυκλοφόρησε στις 25 Μαρτίου 2011, με μια διόρθωση για ορισμένα προβλήματα με τις οθόνες των iPod Touch καθώς και με διορθώσεις σταθερότητας για τη συνδεσιμότητα σε συσκευές iPhone.

#### 4.2.7 (8E303)

Το iOS 4.2.7 κυκλοφόρησε στις 14 Απριλίου 2011, αποκλειστικά για το CDMA iPhone 4. Περιλαμβάνει διορθώσεις ασφαλείας.

#### 4.3.2 (8H7 / 8H8)

Το iOS 4.3.2 κυκλοφόρησε στις 14 Απριλίου 2011. Περιλαμβάνει διορθώσεις για "παγωμένες" κλήσεις FaceTime και για προβλήματα συνδεσιμότητας σε iPad.

#### 4.2.8 (8E401)

Το iOS 4.2.8 κυκλοφόρησε στις 4 Μαΐου 2011, αποκλειστικά για το CDMA iPhone 4. Περιλαμβάνει διορθώσεις προβλημάτων με την διαχείριση των cache τοποθεσίας.

#### 4.3.3 (8J2 / 8J3)

Το iOS 4.3.3 κυκλοφόρησε στις 4 Μαΐου 2011. Περιλαμβάνει διορθώσεις προβλημάτων για το ίδιο πρόβλημα με το iOS 4.2.8.

#### 4.2.9 (8E501)

Το iOS 4.2.9 κυκλοφόρησε στις 15 Ιουλίου 2011, αποκλειστικά για το CDMA iPhone 4. Περιλαμβάνει διορθώσεις ασφαλείας.

#### 4.3.4 (8K2)

Το iOS 4.3.4 κυκλοφόρησε στις 15 Ιουλίου 2011. Περιλαμβάνει διορθώσεις ασφαλείας.

#### 4.2.10 (8E600)

Το iOS 4.2.10 κυκλοφόρησε στις 25 Ιουλίου 2011, αποκλειστικά για το CDMA iPhone 4. Περιλαμβάνει μια διόρθωση ασφαλείας σχετικά με την έγκριση πιστοποιητικών γνησιότητας λογισμικού.

#### 4.3.5 (8L1)

Το iOS 4.3.5 κυκλοφόρησε στις 25 Ιουλίου 2011. Περιλαμβάνει την ίδια διόρθωση με το iOS 4.2.10.

Νέες εφαρμογές
--------------

* iBooks
* Game Center
* FaceTime

Χαρακτηριστικά συστήματος
-------------------------

### Οθόνη Αφετηρίας

Το iOS 4 αύξησε το μέγιστο αριθμό εφαρμογών από 180 σε 2160, λόγω της προσθήκης φακέλων. Αυτοί οι φάκελοι θα ονομάζονταν αυτόματα, με βάση την αντίστοιχη κατηγορία που έχουν οι περιεχόμενες εφαρμογές, στο App Store. Επιπλέον, προστέθηκε η δυνατότητα αλλαγής της ταπετσαρίας, όντας, όμως, απούσα από το iPhone 3G και το iPod Touch 2ης Γενιάς, λόγω χαμηλής απόδοσης των συσκευών.

### Multitasking

Το iOS 4 εισήγαγε τη δυνατότητα multitasking. Η συγκεκριμένη λειτουργία επέτρεπε στους χρήστες να εναλλάσσουν εφαρμογές σε πολύ μικρό χρονικό διάστημα, πατώντας δύο φορές το Κουμπί Αφετηρίας. Είχε ενσωματωθεί με τέτοιο τρόπο που δεν προκαλούσε γρήγορη κατανάλωση μπαταρίας. Το multitasking ήταν περιορισμένο σε εφαρμογές που σχετίζονταν με κλήσεις μέσω ίντερνετ, τοποθεσία και αναπαραγωγή ήχου, ενώ μια παρόμοια τεχνολογία με το όνομα "Fast App Switching" επέτρεπε στους χρήστες να κλείσουν μια εφαρμογή και να ανοίξουν μία άλλη, με την κλειστή εφαρμογή να παραμένει στο παρασκήνιο μέχρι ο χρήστης να την ανοίξει ξανά.

### Ορθογραφικός έλεγχος

Το iOS 4 εισήγαγε μια λειτουργία ορθογραφικού ελέγχου, η οποία υπογραμμίζει με κόκκινο, οποιαδήποτε λέξη δεν είναι σωστά γραμμένη. Πατώντας σε μια υπογραμμισμένη λέξη, εμφανιζόταν ένα μικρό μενού με προτάσεις διόρθωσης.

### Κάμερα

Η εφαρμογή *Κάμερα* μπορούσε πλέον να τραβήξει φωτογραφίες με μέγιστο ψηφιακό ζουμ 5x.

Χαρακτηριστικά εφαρμογών
------------------------

### iBooks

Το iOS 4 προσέθεσε την εφαρμογή *iBooks* για iPhone και iPod Touch, η οποία υπήρχε ήδη στα iPad. Παρότι δεν ήταν προεγκατεστημένη εφαρμογή, ήταν διαθέσιμη στο App Store.

### Mail

Η εφαρμογή *Mail* περιλάμβανε έναν ενοποιημένο φάκελο εισερχόμενων στο iOS 4, επιτρέποντας στους χρήστες να δουν μηνύματα από όλους τους καταχωρημένους λογαριασμούς ηλεκτρονικού ταχυδρομείου σε έναν ενιαίο φάκελο. Επιπλέον, προστέθηκε υποστήριξη για το MobileMe, καθώς και για πολλαπλούς λογαριασμούς Microsoft Exchange.

### Game Center

Στο iOS 4.1 προστέθηκε η νέα εφαρμογή *Game Center*, ένα online δίκτυο gaming ώστε να μπορούν οι χρήστες ορισμένων παιχνιδιών να επικοινωνούν μεταξύ τους. Η εφαρμογή επέτρεπε, επίσης, την πρόσκληση χρηστών από άλλους χρήστες καθώς και την κοινοποίηση των μεταξύ τους σκορ. Η εφαρμογή δεν ήταν διαθέσιμη στο iPhone 3G.

### FaceTime

Το iOS 4 εισήγαγε την εφαρμογή *FaceTime*, μια εφαρμογή βιντεοκλήσεων, η οποία χρησιμοποιούσε την κάμερα της συσκευής για την πραγματοποίηση βιντεοκλήσεων μεταξύ χρηστών FaceTime.

### Safari

Στο Safari του iOS 4 προστέθηκε η δυνατότητα αναζήτησης με τη χρήση του Bing, πέραν της Google και του Yahoo!.

Στο iOS 4.2 προστέθηκε η δυνατότητα αναζήτησης λέξεων ή φράσεων μέσα σε μία ιστοσελίδα.

Προβλήματα
----------

Χρήστες iPhone 3G ανέφεραν προβλήματα με την απόδοση και τη μπαταρία αφού η συσκευή ενημερώθηκε στο iOS 4. Η Apple άρχισε να ερευνά την υπόθεση τον Ιούλιο του 2010. Τον Νοέμβριο, η Apple έλαβε μηνύσεις λόγω των προβλημάτων, με έναν μη ικανοποιημένο πελάτη να ισχυρίζεται "παραβίαση του νόμου για τα ένδικα μέτρα του καταναλωτή, μη δίκαιες επιχειρησιακές πρακτικές και λανθασμένες & απατηλές διαφημίσεις", ενώ άλλοι ισχυρισμοί ανέφεραν πως η Apple γνώριζε πως η αναβάθμιση θα προκαλέσει προβλήματα σε παλιότερα μοντέλα. Η Apple δεν απάντησε στους ισχυρισμούς, αλλά απάντησε σε έναν άλλο μη ικανοποιημένο πελάτη, τον Αύγουστο, πως θα "έρθουν σύντομα" ενημερώσεις λογισμικού.

Αμέσως μετά την κυκλοφορία του iPhone 4, ορισμένοι χρήστες της συσκευής ανέφεραν πως υπήρχαν τεχνικά προβλήματα με τις κεραίες του κινητού. Η Apple προσπάθησε να διορθώσει το πρόβλημα με το iOS 4.0.1, αλλά απέτυχε.

Υποστηριζόμενες συσκευές
------------------------

Το iPhone (1ης γενιάς) και το iPod Touch (1ης γενιάς) δεν μπορούν να "τρέξουν" το iOS 4 ή νεώτερη έκδοση, λόγω περιορισμών στο υλικό. Ήταν η πρώτη φορά που η Apple σταμάτησε να υποστηρίζει παλαιότερα μοντέλα.

|  |  |  |  |
| --- | --- | --- | --- |
| iPhone
* iPhone 3G
* iPhone 3GS
* iPhone 4

 | iPod Touch
* iPod Touch (2η Γενιά)
* iPod Touch (3η Γενιά)
* iPod Touch (4η Γενιά)

 | iPad
* iPad (1η Γενιά)
* iPad 2

 | Apple TV
* Apple TV (2η Γενιά)

 |

Παραπομπές
----------

1. ↑  «iOS 5 available now, makes the iPhone 4 feel completely new» (στα αγγλικά). *VentureBeat*. 2011-10-12.. Ανακτήθηκε στις 2018-03-17.
2. 1 2  «iPhone OS 4 renamed iOS 4, launching June 21 with 1500 new features» (στα αγγλικά). *Engadget*.. Ανακτήθηκε στις 2018-03-17.
3. ↑  «Apple releases iOS 4.0.1 with new iPhone signal formula» (στα αγγλικά). *Macworld*.. Ανακτήθηκε στις 2018-03-17.
4. ↑  «iOS 4.0.2 for iPhone/iPod touch, iOS 3.2.2 updates available now» (στα αγγλικά). *Engadget*.. Ανακτήθηκε στις 2018-03-17.
5. ↑  «Apple Releases iOS 4.1 for iPhone and iPod Touch» (στα αγγλικά).. Ανακτήθηκε στις 2018-03-17.
6. ↑  «Apple releases iOS 4.2.1» (στα αγγλικά). *Macworld*.. Ανακτήθηκε στις 2018-03-17.
7. ↑  «iOS 4.2 arrival near? All signs point to yes» (στα αγγλικά). *Macworld*.. Ανακτήθηκε στις 2018-03-17.
8. ↑  «Apple releases iOS 4.2.1 GM to developers» (στα αγγλικά). *Macworld*.. Ανακτήθηκε στις 2018-03-17.
9. ↑  «Apple's new CDMA iPhone has built-in Wi-Fi hotspot with iOS 4.2.5». *AppleInsider* (στα Αγγλικά). Ανακτήθηκε στις 17 Μαρτίου 2018.
10. ↑  «iOS 4.3 brings a handful of new features and new headaches» (στα αγγλικά). *Engadget*.. Ανακτήθηκε στις 2018-03-17.
11. ↑  «iOS: A visual history» (στα αγγλικά). *The Verge*.. Ανακτήθηκε στις 2018-03-17.
12. ↑  «iOS 4.3.1 fixes iPod touch graphics glitch, TV flickering issue» (στα αγγλικά). *Ars Technica*.. Ανακτήθηκε στις 2018-03-17.
13. ↑  «Apple releases iOS 4.3.2, fixes FaceTime, 3G issues» (στα αγγλικά). *Macworld*.. Ανακτήθηκε στις 2018-03-17.
14. ↑  «Apple releases iOS 4.3.3 to patch location bugs» (στα αγγλικά). *Macworld*.. Ανακτήθηκε στις 2018-03-17.
15. ↑  White, Charlie. «Apple iOS 4.3.4 Update Available, Prevents Hacking & Jailbreaking» (στα αγγλικά). *Mashable*.. Ανακτήθηκε στις 2018-03-17.
16. ↑  «Apple releases iOS 4.3.5 to fix certificate validation» (στα αγγλικά). *Macworld*.. Ανακτήθηκε στις 2018-03-17.
17. ↑  «Hands on with iOS 4 folders» (στα αγγλικά). *Macworld*.. Ανακτήθηκε στις 2018-03-17.
18. ↑  «Steve Jobs on Lack of Custom Wallpapers in iOS 4 for iPhone 3G» (στα αγγλικά).. Ανακτήθηκε στις 2018-03-17.
19. 1 2 3  «iOS 4: What you need to know» (στα αγγλικά). *Macworld*.. Ανακτήθηκε στις 2018-03-17.
20. ↑  «Multitasking With iOS 4 is Horrible: Apple Blew It» (στα αγγλικά). *PCWorld*.. Ανακτήθηκε στις 2018-03-17.
21. ↑  «iOS 4 features: Spell-check and text replace» (στα αγγλικά). *iMore*. Αρχειοθετήθηκε από το πρωτότυπο στις 2018-05-10.. Ανακτήθηκε στις 2018-03-17.
22. ↑  «Apple iOS 4: 10 Best Features» (στα αγγλικά). *PCWorld*.. Ανακτήθηκε στις 2018-03-17.
23. ↑  «iOS 4, iBooks for iPhone Now Available For Download | Cult of Mac» (στα αγγλικά). *Cult of Mac*. 2010-06-21.. Ανακτήθηκε στις 2018-03-17.
24. ↑  «iOS 4 review» (στα αγγλικά). *iMore*.. Ανακτήθηκε στις 2018-03-17.
25. ↑  «iOS 4.1's Game Center to hit iPhone next week» (στα αγγλικά). *Macworld*. Αρχειοθετήθηκε από το πρωτότυπο στις 2018-01-15.. Ανακτήθηκε στις 2018-03-17.
26. 1 2  «Download iOS 4.1 now, get Game Center (on your compatible iProduct)» (στα αγγλικά). *Engadget*.. Ανακτήθηκε στις 2018-03-17.
27. ↑  «Today in Apple history: iOS 4 brings multitasking and FaceTime | Cult of Mac» (στα αγγλικά). *Cult of Mac*. 2017-06-21.. Ανακτήθηκε στις 2018-03-17.
28. ↑  «Bing Goes The iPhone» (στα αγγλικά). *Search Engine Land*. 2010-06-07.. Ανακτήθηκε στις 2018-03-17.
29. ↑  «iOS 4.2 features: Find text on Safari web page» (στα αγγλικά). *iMore*. Αρχειοθετήθηκε από το πρωτότυπο στις 2017-03-12.. Ανακτήθηκε στις 2018-03-17.
30. ↑  «Apple to investigate iOS 4 problems on iPhone 3G» (στα αγγλικά). *CNET*. 2010-07-28.. Ανακτήθηκε στις 2018-04-09.
31. ↑  «Slow iPhone 3G? iOS update could be on the way» (στα αγγλικά). *CNET*. 2010-08-20.. Ανακτήθηκε στις 2018-04-09.
32. ↑  «Apple sued for iOS 4 problems on iPhone 3G, 3GS» (στα αγγλικά). *CNET*. 2010-11-04.. Ανακτήθηκε στις 2018-04-09.
33. ↑  «Tests Confirm iPhone 4's Antenna Flaws (Updated)» (στα αγγλικά). *WIRED*.. Ανακτήθηκε στις 2018-04-09.
34. ↑  «Death Grip hysteria may end Monday with iOS 4.01». *AppleInsider* (στα Αγγλικά). Ανακτήθηκε στις 9 Απριλίου 2018.
35. ↑  «Apple's iPhone 4 Antennagate Timeline» (στα αγγλικά). *PCWorld*.. Ανακτήθηκε στις 2018-04-09.

Εξωτερικοί σύνδεσμοι
--------------------

* Επίσημη ιστοσελίδα στο Wayback Machine (αρχειοθετημένη στις 30 Ιουνίου 2010)

|  |  |  |
| --- | --- | --- |
| ΠροκάτοχοςiPhone OS 3 | **iOS 4**Ιούvιος 2010 | ΔιάδοχοςiOS 5 |

|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Λειτουργικά συστήματα Apple |
| --- |
|  |
| Προηγούμεναλειτουργικά | 
* Apple DOS
* ProDOS
* GS/OS
* Apple SOS
* Lisa OS
* MacWorks
* Mac OS Classic
* Newton OS
 | iOS logo |
|  |
| Τωρινάλειτουργικά | 

|  |  |
| --- | --- |
| iOS | 
* iPhone OS 1
* iPhone OS 2
* iPhone OS 3
* iOS 4
* iOS 5
* iOS 6
* iOS 7
* iOS 8
* iOS 9
* iOS 10
* iOS 11
* iOS 12
* iOS 13
* iOS 14
* iOS 15
* iOS 16
* iOS 17
 |
|  |
| iPadOS | 
* iPadOS 13
* iPadOS 14
* iPadOS 15
* iPadOS 16
* iPadOS 17
 |
|  |
| macOS | 
* Server 1.0
* Kodiak Public Beta
* Cheetah 10.0
* Puma 10.1
* Jaguar 10.2
* Panther 10.3
* Tiger 10.4
* Leopard 10.5
* Snow Leopard 10.6
* Lion 10.7
* Mountain Lion 10.8
* Mavericks 10.9
* Yosemite 10.10
* El Capitan 10.11
* Sierra 10.12
* High Sierra 10.13
* Mojave 10.14
* Catalina 10.15
* Big Sur 11.0
* Monterey 12.0
* Ventura 13.0
* Sonoma 14.0
 |
|  |
| Άλλα | 
* watchOS
* tvOS
* audioOS
* visionOS
 |

 |
|  |
| 
Κατηγορία Κατηγορία |

 |